NARVA LINNAVOLIKOGU
OTSUS

                                                                                                                                    Eelnõu

 Projekti "Tekstiilitööstusest õmblussektorisse tööle” kaasfinantseeringu kinnitamine
Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.

1. ASJAOLUD JA MENETLUSE KÄIK

Mittetulundusühing Sotsiaalse Adaptatsiooni keskus, registrikood 80228562 koostab projekti    “Tekstiilitööstusest õmblussektorisse tööle” taotluse selle edasiseks esitamiseks meetmesse 1.3.1 “Kvalifitseeritud tööjõu pakkumise suurendamine” rahastamise saamiseks Euroopa Sotsiaalfondi 2007-2013 (ESF) vahenditest.
Projekti üldine eesmärk: Võimaldada pikaajalistel töötutel saada püsivad töökohad õmblus/tekstiili sektoris; aidata Ida-Virumaa ettevõtetel leida kvalifitseeritud tööjõu töötute hulgast maandades samaaegselt värbamisprotsessi riske läbi tööpraktika võimaluse.
Projekti spetsiifilised eesmärgid: Aktiviseerida pikaajalised töötud, tutvustada neile õmbluse- ja tekstiilitööstuse töökohtade võimalusi ning pakkuda huvitatutele tuge töökoha saamise protsessis läbi järgnevate tegevuste:
1. Selgitada välja huvitatute sobivus õmbluse- ja tekstiilitööstuse töökohtadele läbi karjääritestide;

2. Pikaajaliste töötute aktiviseerimisprotsessi alustuseks viia läbi 120 tunnine toimetulekukoolitus koos psühholoogiliselt tööotsingut toetavate elementidega (osaliselt viib koolituse läbi psühholoog);

3. Isiklike probleemide lahendamisel abiks on kogu projekti vältel osalejatel võimalus osaleda individuaalsetel nõustamistel;

4. Tööpraktika viiakse läbi kahes osas – 1. Kuu on väljaselgitamiseks, millised oskused praktikandil on tugevad ja millised vajaksid täiendavat arendamist;

5. Vastavalt 1. praktikakuu tulemustele suunatakse osalejad neile vajalikele koolitustele – milleks võivad olla tulenevalt sektori töökohtade eripärast ka tööohutuse koolitused, eesti keele koolitused, teenindajate koolitused jmt;

6. Peale koolitus(t)e (võimalik, et mõni osaleja vajab 2 erinevat koolitust) läbimist lähevad osalejad uuesti tööpraktikale kuni kolmeks kuuks;

7. Peale praktika lõppemist jäävad suur osa praktikantidest tööle praktikat pakkunud ettevõtetesse, teistele otsitakse aktiivselt töökohti teises piirkonna tööstusettevõttes.

Projekti käigus aidatakse ühelt poolt töötuid, teiselt poolt toetab projekti ülesehitus tööandjat värbamisprotsessis – tööpraktika käigus saab tööandja võimalike kandidaatide ja nende oskustega tuttavaks ilma liigse riskita. Pikaajalised töötud, keda tööandja ehk muul juhul ei julgeks ka katseajaks tööle võtta saavad võimaluse oma oskusi ja tahet näidata. Kuna nende oskused on algul tõenäoliselt ebapiisavad ning töötulemuse asemel kulub tööandjal ressurss nende juhendamiseks, siis aitab tööpraktikateenus mõlemat poolt – tööandja lisaressurss juhendamisel hüvitatakse ning praktikandi kulud katab stipendium.

Kahe poole soovide ja oskuste arvestamine aitab tööturul toimuvas lihtsamini tööandja ja töövõtja soove sobitada ning võidavad mõlemad pooled.

Projekt kestab 18 kuud (1.05.2011 – 31.10.2012)
Projekti plaanitud peamised tulemused:

Pikaajalised töötud (s.h. õmblus- ja tekstiilitööstuse sektorist koondatud), 200 inimest osaleb projekti tegevustes, 80 inimest rakendub projekti jooksul tööle, neist vähemalt 25 samasse ettevõttesse, kus toimus nende tööpraktika
Projekti kogumaksumus on 341 780 eurot. 

Mittetulundusühing Sotsiaalse Adaptatsiooni keskus pöördus Narva linna poole palvega eraldada projekti kaasfinantseeringut summas 34 178 eurot. Kaasfinantseeringut on vaja 2011.ja 2012. aastal.  Kaasfinantseerimise osa rakendatakse tööotsingukoolituste ja grupinõustamiste läbiviimisele kahel etapil:
-1.etapp – august 2011.a. (taotletav summa 22369 eurot)
- 2.etapp – jaanuar 2012.a. (taotletav summa 11809 eurot)
2. ÕIGUSLIKUD JÄRELDUSED

Kohaliku omavalitsuse korralduse seaduse (edaspidi KOKS) § 22 lg 1 p 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine kontsessioonikokkulepete alusel volikogu ainupädevusse. Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine. Valla- ja linnaeelarve seaduse (edaspidi VLES) § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Vastavalt KOKS § 37 lg p-le 3 laenude võtmise aluseks on arengukava.

3. OTSUS

3.2  Kinnitada projekti "Tekstiilitööstusest õmblussektorisse tööle" kaasfinantseeringuks kokku kuni 34 178 eurot, sh 2011. aastal 22 369 eurot ja 2012. aastal 11 809 eurot.
3.3 Projekti positiivse rahastamisotsuse korral Narva Linnavalitsusel tagada kaasfinanstseeringut järgmiselt:

3.3.1 2011. aasta kaasfinantseeringut summas 22 369 eurot näha ette Narva linna 2011.a eelarve järgmise muutmise eelnõus.
3.3.2 2012. aasta kaasfinantseeringut summas 11 809 eurot näha ette Narva linna 2012.a eelarve eelnõus.
4. VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavaks tegemisest.

5. OTSUSE JÕUSTUMINE
Otsus jõustub seadusega sätestatud korras.

Mihhail Stalnuhhin
Linnavolikogu esimees

